proxectonos/corpus_dominio_legal_administrativo_tmp huggingface dataset:
RESOLUCIÓN do 9 de xaneiro de 2007 pola que se publica o estado de execución do orzamento da comunidade autónoma e as súas modificacións, e a situación da tesouraría e movementos por operacións orzamentarias e extraorzamentarias correspondentes ao terceiro trimestre de 2006.
CONSELLERÍA DE ECONOMÍA E FACENDA — III. OUTRAS DISPOSICIÓNS — 01/02/2007

De acordo co previsto no artigo 117 do texto refundido da Lei de réxime financeiro e orzamentario de
Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da comunidade autónoma e ás súas modificacións, e a situación de tesouraría e movementos por operacións orzamentarias e extraorzamentarias correspondentes ao terceiro trimestre de 2006, que figuran como anexo a esta resolución.
Santiago de Compostela, 9 de xaneiro de 2007.
José Ramón Fernández Antonio
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
RESOLUCIÓN do 8 de xaneiro de 2007 pola que se lles dá publicidade aos beneficiarios das axudas concedidas ao abeiro das bases reguladoras das axudas para o Programa Emprendedores.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 07/02/2007

Mediante Resolución do 1 de marzo de 2006 publicáronse as bases reguladoras das axudas do Instituto Galego de Promoción Económica para o Programa Emprendedores (DOG nº 49, do 10 de marzo). As mencionadas bases teñen como obxectivo prioritario formentar a aparcición de empresasas promovidas por novos emprendedores e de novas iniciativas empresariais de carácter innovador.
Na súa base 15 establecen que serán obxecto de publicación no Diario Oficial de Galicia as axudas concedidas ao abeiro das devanditas bases.
Estas axudas serán financiadas con cargo á aplicación orzamentaria 01.02.12/01/01.656700 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Darlle publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica para o Programa Emprendedores, concedidas durante os meses de novembro e de decembro de 2006.
Santiago de Compostela, 8 de xaneiro de 2007.
José Antonio Delgado Arce
Director xeral do Instituto Galego
de Promoción Económica
ANEXO
Nº EXPEDIENTE
NOME/RAZON SOCIAL
DATA RESOLUCION
IMPORTE SUBVENCIONABLE (EUROS)
SUBVENCION (EUROS)
AF010.2006.1.30
UMANA INNOVA, S.L.
7-11-2006
71.162,05
15.321,60
AF010.2006.1.33
TANATORIOS MOVILES POMBO LOURIDO, S.L. (EN CONSTITUCION)
7-11-2006
342.240,00
99.249,60
AF010.2006.1.35
ARRULLOS DEL AGUA, S.L. (EN CONSTITUCION)
30-11-2006
580.365,99
162.502,48
AF010.2006.1.31
HYDRA TECHNOLOGIES SPAIN, S.L. (EN CONSTITUCION)
30-11-2006
524.200,00
157.260,00
CORRECCIÓN de erros.-Orde do 16 de xaneiro de 2007 pola que se ditan instrucións sobre a confección de nóminas do persoal ao servizo da Administración autonómica para o ano 2007.
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/02/2007

Advertido erro na citada orde, publicada no DOG nº 16, do 23 de xaneiro de 2007, deben facerse as seguintes correccións:
Na páxina 967, no anexo IV, na columna de complemento específico (mensual) o correspondente ao nivel 22 do complemento de destino que figura con «550,90», debe figurar con «550,87».
Na páxina 972, no anexo XI, na columna Odontólogo, modalidade I, que figura con «88,69 euros/mes», debe figurar con «86,69 euros/mes».
CORRECCIÓN de erros.-Orde do 28 de decembro de 2006 pola que se convocan as subvencións que se poderán outorgar no exercicio 2007 ao abeiro do Decreto 48/2006, do 23 de febreiro, que regula o programa de vivenda en aluguer.
CONSELLERÍA DE VIVENDA E SOLO — III. OUTRAS DISPOSICIÓNS — 07/02/2007

Advertido erro no texto da mencionada orde, publicada no Diario Oficial de Galicia, nº 3, do xoves 4 de xaneiro de 2007, procede facer a seguinte corrección:
Na páxina 143, onde di:
Meses
Importe exercicio 2007
Meses
Importe exercicio 2008
Xaneiro-decembro
592.500,00 A
------
A
Decembro-decembro
49.375,00 A
Xaneiro-novembro
543.125,00 A
Debe dicir:
Meses
Importe exercicio 2007
Meses
Importe exercicio 2008
Xaneiro-decembro
592.500,00 A
Xaneiro
5.000,00 A
Decembro-decembro
49.375,00 A
Xaneiro-novembro
538.125,00 A
RESOLUCIÓN do 8 de xaneiro de 2007 pola que se lles dá publicidade aos beneficiarios das axudas concedidas ao abeiro das bases reguladoras das axudas para o desenvolvemento do capital humano das empresas galegas para a mellora da competitividade empresarial.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 07/02/2007

Mediante Resolución do 7 de abril de 2006 publicáronse as bases reguladoras das axudas do Instituto Galego de Promoción Económica para o desenvolvemento do capital humano das empresas galegas para a mellora da competitividade empresarial (DOG nº 75, do 19 de abril de 2006). As mencionadas bases teñen como obxectivo prioritario desenvolver a competitividade empresarial galega a través de mecanismos de mellora e consolidación do capital humano das empresas galegas.
Na súa base 16 establecen que serán obxecto de publicación no Diario Oficial de Galicia as axudas concedidas ao abeiro das devanditas bases.
Estas axudas serán financiadas con cargo á aplicación orzamentaria 01.02.14/02/01.651800 dos orzamentos do Instituto Galego de Promoción Económica.
En virtude do exposto anteriormente,
RESOLVO:
Único.-Darlle publicidade á relación de beneficiarios, que figura como anexo, das axudas concedidas ao abeiro das bases reguladoras das axudas do Instituto Galego de Promoción Económica para o desenvolvemento do capital humano das empresas galegas para a mellora da competitividade empresarial.
Santiago de Compostela, 8 de xaneiro de 2007.
José Antonio Delgado Arce
Director xeral do Instituto Galego
de Promoción Económica
ANEXO
Nº EXPEDIENTE
NOME/RAZON SOCIAL
DATA RESOLUCION
IMPORTE SUBVENCIONABLE (EUROS)
SUBVENCION (EUROS)
AP011.2006.1.4
ADANTIA, S.L.
14-11-2006
18.500,00
10.083,75
AP011.2006.1.5
TECNOLOGIA ESTRATEGIA Y ORGANIZACION DE SISTEMAS, S.L.
14-11-2006
15.000,00
9.750,00
AP011.2006.1.7
ASOCIACION CLUSTER DEL NAVAL GALLEGO
14-11-2006
136.160,00
15.094,72
AP011.2006.1.8
ASOCIACION GALEGA DE EMPRESAS CONSULTORAS
14-11-2006
81.430,00
40.856,94
AP011.2006.1.9
INSTITUTO GALLEGO DE FORMACION Y DESARROLLO EMPRESARIAL, S.L.
14-11-2006
28.420,00
19.719,00
AP011.2006.1.10
CLUSTER DE EMPRESAS DE AUTOMOCION DE GALICIA (CEAGA)
14-11-2006
394.460,00
264.184,75
AP011.2006.1.6
ASOCIACION DE INDUSTRIALES METALURGICOS DE GALICIA (ASIME)
14-11-2006
515.429,00
340.049,40
AP011.2006.1.13
IDEAS POSIBLES, S.L.
14-11-2006
62.570,00
31.316,58
AP011.2006.1.2
ASOC. DE ARTES GRAFICAS E IMPRESION DE GALICIA
20-11-2006
181.253,28
124.840,01
AP011.2006.1.3
FUNDEFO
20-11-2006
261.375,00
84.016,88
AP011.2006.1.12
IDEAS POSIBLES, S.L.
20-11-2006
62.570,00
31.779,75
CORRECCIÓN de erros.-Resolución do 15 de xaneiro de 2007, da Dirección Xeral de Formación Profesional e Ensinanzas Especiais, pola que se convocan probas para a obtención dos títulos de técnico e de técnico superior de formación profesional específica, así como de acreditación de unidades de competencia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/02/2007

Advertido erro no anexo I da citada resolución, publicada no DOG do 29 de xaneiro de 2007, é necesario publicar e corrixir o seguinte:
-Na páxina 1.201, no cadro correspondente á familia profesional de hostalaría e turismo, ciclo formativo de cociña, na columna correspondente ao módulo profesional, módulo de «técnicas básicas de servizo e de preparación de alimentos e bebidas á vista do cliente», engadirase unha cruz á cela correspondente a «susceptible de validar coa práctica laboral».
-Na páxina 1.203, no cadro correspondente á familia profesional de mantemento de vehículos autopropulsados, ciclo formativo de carrozaría, na columna correspondente ao módulo profesional, módulo de «preparación de superficies», engadiranse dúas cruces, unha cruz á cela correspondente a «susceptible de validar coa formación profesional ocupacional», e outra, á cela correspondente a «susceptible de validar coa práctica laboral».
-Na páxina 1.203, no cadro correspondente á familia profesional de mantemento de vehículos autopropulsados, ciclo formativo de carrozaría, na columna correspondente ao módulo profesional, módulo de «embelecemento de superficies», engadiranse dúas cruces, unha cruz á cela correspondente a «susceptible de validar coa formación profesional ocupacional» e outra, á cela correspondente a «susceptible de validar coa práctica laboral».
-Na páxina 1.203, no cadro correspondente á familia profesional de mantemento de vehículos autopropulsados, ciclo formativo de carrozaría, na columna correspondente ao módulo profesional, módulo de «formación en centros de traballo», engadirase unha cruz, á cela correspondente a «susceptible de validar coa práctica laboral».
CORRECCIÓN de erros.-Orde do 11 de decembro de 2006 pola que se recoñece a indicación xeográfica Viño da Terra de Barbanza e Iria e se establecen as normas da súa utilización nos viños de mesa producidos na área xeográfica delimitada.
CONSELLERÍA DO MEDIO RURAL — III. OUTRAS DISPOSICIÓNS — 07/02/2007

Advertidos erros na devandita orde publicada no Diario Oficial de Galicia nº 241, do 18 de decembro de 2006, cómpre facer as oportunas correccións:
-Na páxina 18.329, nas letras a) e b) do artigo 3º, donde di: «Loureira branca», debe dicir: «Lou-
reiro branco»; e donde di: «Loureira tinta», debe dicir: «Loureiro tinto».
-Na páxina 18.330, o artigo 10, queda como segue:
«Todas as actuacións que sexa preciso desenvolver en materia de expedientes sancionadores axustaranse ás normas desta orde; ás da Lei 24/2003, do 10 de xullo, da viña e do viño, ao Real decreto 1945/1983, do 22 de xuño, que regula as infraccións e sancións en materia de defensa do consumidor e da produción agroalimentaria; a Lei 30/1992, do 26 de novembro, de réxime xurídico das administracións públicas e do procedementos administrativo común; ao Regulamento do procedemento para o exercicio da potestade sancionadora, aprobado polo Real decreto 1398/1993, do 4 de agosto, e a cantas disposicións xerais sobre a materia estean vixentes no seu momento».
CORRECCIÓN de erros.-Resolución do 15 de decembro de 2006 pola que se anuncia convocatoria pública de axudas e subvencións ao sector escénico e musical para o ano 2007.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 08/02/2007

Advertido erro no texto da citada resolución, publicada no DOG nº 236, do mércores 17 de xaneiro de 2007, cómpre publicar a corrección seguinte:
-Na páxina 685, no capítulo V, cláusula 4ª, alínea c), punto primeiro, onde di: «O 65% dos ingresos totais da empresa no exercicio anterior ou, de ser esta cantidade maior, da media dos ingresos totais da empresa nos últimos tres anos», debe dicir: «No caso das modalidades A.2. e A.3, o 65% dos ingresos
totais da empresa no exercicio anterior ou, de ser esta cantidade maior, da media dos ingresos totais da empresa nos últimos tres anos. Non estarán suxeitos a este límite os proxectos recollidos no capítulo V, cláusula 6».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 14/2007, do 8 de febreiro, polo que se nomea presidenta do Consello da Xuventude de Galicia a María Dolores Rodríguez Amoroso.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 09/02/2007

Efectuada pola asemblea do Consello da Xuventude de Galicia, na súa reunión do 13 de xaneiro de 2007, a elección da presidenta do consello, resulta necesario que, ao abeiro do establecido no artigo 18.3º da Lei 2/1987, do 8 de maio, o Consello da Xunta de Galicia proceda ao nomeamento daquela en virtude da proposta da referida asemblea.
Polo exposto, por proposta do conselleiro de Presidencia, Administracións Públicas e Xustiza logo de deliberación do Consello da Xunta de Galicia na súa reunión do día oito de febreiro de dous mil sete,
Nomeo a María Dolores Rodríguez Amoroso presidenta do Consello da Xuventude de Galicia.
Santiago de Compostela, oito de febreiro de dous mil sete.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CORRECCIÓN de erros.-Resolución do 21 de novembro de 2006 pola que se regula a estrutura, a organización e o funcionamento da Rede Galega de Teatros e Auditorios.
INSTITUTO GALEGO DAS ARTES ESCÉNICAS E MUSICAIS — I. DISPOSICIÓNS XERAIS — 14/02/2007

Advertido erro no texto da citada resolución, publicada no DOG nº 231, do xoves, 30 de novembro de 2006, cómpre publicar a corrección seguinte:
-Na páxina 17.591, no artigo 6º, punto 2, alínea b), onde di: «Prazo de 18 meses para o cumprimento dos requisitos recollidos nas epígrafes 2e, 2f, 2g, 4a e 4b», debe dicir: «Prazo de 18 meses para o cumprimento dos requisitos recollidos nas epígrafes 2e, 2f, 2g, 3a, 3b, 4a e 4b».
CORRECCIÓN de erros.-Resolución do 3 de xaneiro de 2007, da Dirección Xeral de Transportes, pola que se convocan probas de constatación da capacitación profesional para o exercicio das actividades de transportistas por estrada, axencia de transporte de mercadorías, transitario e almacenista-distribuidor.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 09/02/2007

Advertido erro na mencionada resolución, publicada no Diario Oficial de Galicia número 24, do venres 2 de febreiro de 2007 é necesario facer a seguinte corrección.
Na páxina 1.428, na base quinta, punto primeiro, onde di:
«Presidenta:
Mar Chao López
Presidente suplente:
Carlos González Rodríguez.
Vogais:
Javiern García de Bidegain.
Elena Prado Veiga.
Antón García Río.
Vogais suplentes:
María Elena Nimo Mayo.
Rodrigo López Asorey.
Mar Estévez Mosquera.
Secretario:
Jesús Magariños Negreira.
Secretario suplente:
José Luis Suárez Fernández»,
debe dicir:
«Presidente:
Antón García Río.
Presidente suplente:
Carlos González Rodríguez.
Vogais:
Fidel González Deus.
Elena Prado Veiga.
Mar Estévez Mosquera.
Vogais suplentes:
María Elena Nimo Mayo.
Rodrigo López Asorey.
Alberto Eiras Martínez.
Secretario:
Jesús Magariños Negreira.
Secretario Suplente:
Xosé Lluis Fernández Suárez».
CORRECCIÓN de erros.-Orde do 31 de xullo de 2006 pola que se regula o réxime de axudas ás corporacións locais para a adquisición de vehículos contra incendios e salvamento en concellos de menos de 20.000 habitantes.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/02/2007

Advertido erro na publicación do anexo II da Orde do 31 de xullo de 2006 pola que se regula o réxime de axudas ás corporacións locais para a adquisición de vehículos contra incendios e salvamento en concellos de menos de 20.000 habitantes (publicada no Diario Oficial de Galicia nº 164, do 25 de agosto), cómpre facer as seguintes correccións:
Na páxina 13.305, onde di: «Capacidade de carga admisible mínima 1.050 kg», debe dicir: «Capacidade de carga admisible mínima 700 kg».
Na mesma páxina, onde di: «Cabina dobre, 4 portas con capacidade para 5 persoas», debe dicir: «Cabina con capacidade mínima para 2 persoas».
Na mesma páxina, onde di: «No asento traseiro acoplaranse tres equipos autónomos de respiración», debe dicir: «Deberán equiparse cun mínimo de dous equipos autónomos de respiración».
Na mesma páxina, onde di: «capacidade mínima de 400 l», debe dicir: «capacidade entre 100 e 400 l».
Na mesma páxina, onde di: «propulsado por motor de gasolina mínimo de 13 kw», debe dicir: «propulsado por motor de gasolina mínimo de 13 CV».
CORRECCIÓN de erros.-Orde do 26 de decembro de 2006 pola que se fixan os prezos de venda ao público de diversas publicacións da Consellería de Cultura e Deporte.
CONSELLERÍA DE CULTURA E DEPORTE — III. OUTRAS DISPOSICIÓNS — 13/02/2007

Advertido un erro no texto da devandita orde, publicado no Diario Oficial de Galicia nº 15, do luns 22 de xaneiro, cómpre facer a oportuna corrección:
Na páxina 846, columna dereita, anexo, onde di: «Kailasa, unha peregrinación ó corazón do Tíbet: 30 A», debe dicir: «Kailasa, unha peregrinación ó corazón do Tíbet: 23 A».
CORRECCIÓN de erros.-Orde do 7 de febreiro de 2007 pola que se regula a concesión de axudas económicas aos concellos de Galicia para a contratación temporal de auxiliares de polícía local durante a tempada de verán.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 13/02/2007

Advertido erro no anexo I da devandita orde (páxina 1.871), publicada no DOG núm. 30 do pasado luns 12 de febreiro de 2007, cómpre facer a oportuna corrección.
No cadro correspondente a datos da solicitude, onde di: CANTIDADE SOLICITADA/75% DO TOTAL), debe dicir: CANTIDADE SOLICITADA/50% DO TOTAL).
RESOLUCIÓN do 19 de xaneiro de 2007 pola que se ordena a publicación do acordo do Consello da Xunta de Galicia do 18 de xaneiro de 2007 polo que se aproba a modificación da relación de postos de traballo do organismo autónomo Instituto Galego de Estatística.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 13/02/2007

As necesidades organizativas e funcionais do organismo autónomo Instituto Galego de Estatística, adscrito á Consellería de Economía e Facenda, fan necesario a modificación da súa relación de postos de traballo.
En consecuencia, por proposta do Instituto Galego de Estatística, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o
Consello da Xunta de Galicia, na súa reunión do día 18 de xaneiro de 2007, adoptou o seguinte
ACORDO:
Primeiro.-Aprobar a modificación da relación de postos de traballo do organismo autónomo Instituto Galego de Estatística nos termos que se sinalan no anexo ao presente acordo.
Segundo.-Ordenar a súa publicación no Diario Oficial de Galicia para efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do dezaoito de xaneiro de dous mil sete, relativo á modificación da relación de postos de traballo do organismo autónomo Instituto Galego de Estatística, coa finalidade de cumprir este acordo, dispoño que se publique no Diario Oficial de Galicia como anexo a esta resolución.
Santiago de Compostela, 19 de xaneiro de 2007.
José Luis Méndez Romeu
Conselleiro de Presidencia, Administracións
Públicas e Xustiza
RESOLUCIÓN do 29 de xaneiro de 2007, da Secretaría Xeral da Consellería de Sanidade, pola que se fai pública a resolución da sentenza do Tribunal Superior de Xustiza de Galicia pola que se desestima o recurso contencioso-administrativo interposto polo Sindicato de Administración Pública de Pontevedra da Confederación General del Trabajo (CGT) contra o Decreto 13/2005, do 3 de febreiro, polo que se establece a estrutura orgánica da Consellería de Sanidade.
CONSELLERÍA DE SANIDADE — I. DISPOSICIÓNS XERAIS — 14/02/2007

O artigo 72.2º en, da Lei 29/1998, do 13 de xullo, reguladora da xurisdición contencioso-administrativa, dispón que as sentenzas firmes que anulen unha disposición xeral producirán efectos desde a súa publicación.
Para dar cumprimento a este precepto, dítase a presente resolución pola que se fai pública a resolución da sentenza do Tribunal Superior de Xustiza de Galicia no recurso contencioso-administrativo 0000338/2005 que a continuación se transcribe:
«Que debemos desestimar e desestimamos o recurso contencioso-administrativo interposto polo Sindicato de Administración Pública de Pontevedra da Confederación General del Trabajo (CGT) contra o Decreto 13/2005, do 3 de febreiro, polo que se establece a estrutura orgánica da Consellería de Sanidade, sen facer expresa imposición en custas».
O que se comunica para xeral coñecemento.
Santiago de Compostela, 29 de xaneiro de 2007.
José Manuel Peña Penabad
Secretario xeral da Consellería de Sanidade
RESOLUCIÓN do 29 de xaneiro de 2007, da Secretaría Xeral da Consellería de Sanidade, pola que se fai pública a resolución da sentenza do Tribunal Supremo pola que se desestima o recurso de casación interposto pola Federación Española de Ortesistas e Protesistas contra a orde da Consellería de Sanidade e Servizos Sociais do 18 de agosto de 2000, que modifica a do 23 de xullo de 1999, sobre regulación de establecementos de ortopedia na Comunidade Autónoma de Galicia.
CONSELLERÍA DE SANIDADE — I. DISPOSICIÓNS XERAIS — 14/02/2007

O artigo 72.2º da Lei 29/1998, do 13 de xullo, reguladora da xurisdición contencioso-administrativa, dispón que as sentenzas firmes que anulen unha disposición xeral producirán efectos dende a súa publicación.
Para dar cumprimento a este precepto, dítase a presente resolución pola que se fai público o ditame da sentenza do Tribunal Supremo no recurso de casación 5470/2002 que a continuación se transcribe:
«Que estimando o único motivo de casación da litis, debemos declarar e declaramos que non procede o recurso de casación interposto pola Federación Española de Ortesistas e Protesistas, que actúa representada pola procuradora Esperanza Azpeitia Calvin, contra a sentenza de 29 de maio de 2002, da Sala do Contencioso-Administrativo do Tribunal Superior de Xustiza de Galicia, recaída no recurso contencioso-administrativo 957/2000, que queda firme. Con expresa condena en custas á parte recorrente, sinalándose como cantidade máxima para reclamaren los letrados das partes recorridas a cantidade de 1.300 euros cada un».
O que se comunica para xeral coñecemento.
Santiago de Compostela, 29 de xaneiro de 2007.
José Manuel Peña Peñabad
Secretario xeral da Consellería de Sanidade
CORRECCIÓN de erros.-Orde do 16 de xaneiro de 2007 pola que se fixan os criterios de cálculos para a determinación da fianza nas actividades determinadas no Decreto 174/2005, do 9 de xuño, polo que se regula o réxime xurídico da produción e xestión de residuos e o Rexistro Xeral de Produtores e Xestores de Galicia.
CONSELLERÍA DE MEDIO AMBIENTE E DESENVOLVEMENTO SOSTIBLE — I. DISPOSICIÓNS XERAIS — 14/02/2007

Advertidos erros na devandita orde, publicada no Diario Oficial de Galicia nº 18, do 25 de xaneiro de 2007, cómpre facer a seguinte corrección:
-Na páxina 1.083, en concreto, no artigo 6º, na terceira liña, onde di: «... no momento da solicitude da actividade os documentos que xustifiquen a súa aplicación», debe dicir: «... no momento da solicitude da autorización ou inscrición da actividade os documentos que xustifiquen a súa aplicación».
-Nas páxinas 1.084 e 1.085, na letra d) do anexo I, referente á produción de residuos non perigosos, onde di: «A contía base calcularase segundo a fórmula seguinte, fixándose en todo caso unha cantidade mínima de 10.000 A.
T/Ano; contía sen redución:
10.000: 10 euros/t.
10.000-60.000: 5 euros/t.
Máis de 60.000: 2 euros/t.
No caso de existir... ».
Debe dicir: «A contía base calcularase segundo a fórmula seguinte, fixándose en todo caso unha cantidade mínima de 10.000 A.
T/Ano; contía sen redución:
10.000: 10 euros/t.
10.000-60.000: 5 euros/t.
Máis de 60.000: 2 euros/t.
No caso de existir...».
-Na páxina 1.085, no anexo II, fanse as seguintes correccións: no parágrafo segundo referente ao aval, nas liñas 2, 3 e 4, onde di: «... (actividade para a que se exixe a constitución da fianza, así como referencia do número de expediente) ...», debe dicir: «... (actividade para a que se exixe a constitución da fianza)...; na liña 18 deste mesmo parágrafo, onde di: «... actividade obxecto de autorización ...», debe dicir: «... actividade obxecto de autorización ou inscrición»; e finalmente, na liña 5 do parágrafo terceiro, onde di: «... con renuncia expresa ao beneficio de exclusión ...», debe dicir: «... con renuncia expresa ao beneficio de excusión...».
RESOLUCIÓN do 29 de xaneiro de 2007, da Secretaría Xeral da Consellería de Sanidade, pola que se fai pública a resolución da sentenza do Tribunal Superior de Xustiza de Galicia pola que se desestima o recurso contencioso-administrativo interposto polo Sindicato de Administración Pública de Pontevedra da Confederación General del Trabajo (CGT) contra o Decreto 14/2005, do 3 de febreiro, polo que se establece a estrutura orgánica do Servizo Galego de Saúde.
CONSELLERÍA DE SANIDADE — I. DISPOSICIÓNS XERAIS — 14/02/2007

O artigo 72.2º en, da Lei 29/1998, do 13 de xullo, reguladora da xurisdición contencioso-administrativa, dispón que as sentenzas firmes que anulen unha disposición xeral producirán efectos desde a súa publicación.
Para dar cumprimento a este precepto, dítase a presente resolución pola que se fai pública a resolución da sentenza do Tribunal Superior de Xustiza de Galicia no recurso contencioso-administrativo 0000337/2005 que a continuación se transcribe:
«Que debemos desestimar e desestimamos o recurso contencioso-administrativo interposto polo Sindicato de Administración Pública de Pontevedra da Confederación General del Trabajo (CGT) contra o Decreto 14/2005, do 3 de febreiro, polo que se establece a estrutura orgánica do Servizo Galego de Saúde, todo isto sen facer imposición das custas procesuais».
O que se comunica para xeral coñecemento.
Santiago de Compostela, 29 de xaneiro de 2007.
José Manuel Peña Penabad
Secretario xeral da Consellería de Sanidade
ACORDO do 29 de decembro de 2006 polo que se aproba a oferta de emprego público da Administración do Parlamento de Galicia para o ano 2006.
PARLAMENTO DE GALICIA — III. OUTRAS DISPOSICIÓNS — 14/02/2007

De conformidade co disposto na disposición transitoria primeira do Estatuto de Persoal do Parlamento de Galicia (BOPG número 216, do 10 de febreiro de 1984), e nos artigos 18 da Lei 30/1984, do 2 de agosto, de medidas para a reforma da función pública e 29 da Lei 4/1988, do 26 de maio, da función pública de Galicia, nos que se establecen os criterios nos que debe enmarcarse a oferta de emprego público; unha vez analizadas as necesidades de persoal existentes en determinados servizos da Administración do Parlamento de Galicia e tras o acordo acadado coas organizacións sindicais, a Mesa da Cámara, na súa reunión do 29 de decembro de 2006,
DISPÓN:
Apróbase a oferta de emprego público da Administración do Parlamento de Galicia para o ano 2006, constituída polas prazas vacantes dotadas orzamentariamente que se relacionan a continuación:
Persoal funcionario:
-Titulados superiores (grupo A): 1 praza.
-Titulados de grao medio (grupo B): 1 praza.
-Subalternos (grupo E): 1 praza.
Persoal laboral:
-Auxiliares técnicos de mantemento: 3 prazas.
Santiago de Compostela, 29 de decembro de 2006.
María Tereixa Paz Franco
Vicepresidenta primeira
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 5 de febreiro de 2007 pola que se determina o importe máximo das axudas que se poderán outorgar no exercicio orzamentario de 2007 ao abeiro do Decreto 295/2002, do 17 de outubro, sobre subvencións a fondo perdido para a reconstrución protexida de vivendas no medio rural de Galicia.
CONSELLERÍA DE VIVENDA E SOLO — III. OUTRAS DISPOSICIÓNS — 14/02/2007

O Decreto 295/2002, do 17 de outubro, constitúe o marco normativo polo que se regula a concesión de subvencións para a reconstrución protexida de vivendas situadas no medio rural de Galicia.
O seu artigo 6.2º dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda que cuantificarán as dispoñibilidades orzamentarias que se poidan consignar en cada exercicio económico.
A súa disposición derradeira faculta o conselleiro de Política Territorial, Obras Públicas e Vivenda para ditar, no marco das súas competencias, as disposicións necesarias para o desenvolvemento e aplicación do referido decreto.
O Decreto 211/2005, do 3 de agosto, polo que se establece a nova estrutura da Xunta de Galicia, crea a Consellería de Vivenda e Solo, e o Decreto 232/2005, do 11 de agosto, na súa disposición adicional sétima establece que as referencias contidas na normativa reguladora do organismo autónomo Instituto Galego da Vivenda e Solo, en canto ao conselleiro e á Consellería de Política Territorial, Obras Públicas e Vivenda, deberán entenderse referidas á Consellería de Vivenda e Solo.
En uso da referida autorización,
DISPOÑO:
Artigo único.-Para os efectos do disposto no artigo 6.2º do Decreto 295/2002, do 17 de outubro, e para dar cobertura aos expedientes que acaden no presente exercicio a fase de concesión, determínase:
1. A aplicación do estado de gastos dos orzamentos xerais da Comunidade Autónoma de Galicia para o ano 2007, onde figuran os créditos con cargo aos que serán atendidas as axudas do Decreto 295/2002, é a 17.02.451A.780.0.
2. O importe máximo destas axudas que se poderán outorgar dentro do exercicio orzamentario de 2007 será de 1.000.000 A.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de febreiro de 2007.
Teresa Táboas Veleiro
Conselleira de Vivenda e Solo
ORDE do 5 de febreiro de 2007 pola que se determina o importe máximo das axudas que se poderán outorgar no exercicio orzamentario de 2007 ao abeiro do Decreto 228/2002, do 20 de xuño, sobre subvencións a fondo perdido para a rehabilitación protexida de vivendas no medio rural de Galicia.
CONSELLERÍA DE VIVENDA E SOLO — III. OUTRAS DISPOSICIÓNS — 14/02/2007

O Decreto 228/2002, do 20 de xuño, constitúe o marco normativo polo que se regula a concesión de subvencións para a rehabilitación protexida de vivendas situadas no medio rural de Galicia.
O seu artigo 6º.4 dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda, que cuantificarán as dispoñibilidades orzamentarias que se poidan consignar en cada exercicio económico.
A súa disposición derradeira faculta o conselleiro de Política Territorial, Obras Públicas e Vivenda para ditar, no marco das súas competencias, as disposicións necesarias para o desenvolvemento e aplicación do referido decreto.
O Decreto 211/2005, do 3 de agosto, polo que se establece a nova estrutura da Xunta de Galicia, crea a Consellería de Vivenda e Solo, e o Decreto 232/2005, do 11 de agosto, na súa disposición adicional sétima establece que as referencias contidas na normativa reguladora do organismo autónomo Instituto Galego da Vivenda e Solo, en canto ao conselleiro e á Consellería de Política Territorial, Obras Públicas e Vivenda, deberán entenderse referidas á Consellería de Vivenda e Solo.
En uso da referida autorización,
DISPOÑO:
Artigo único.-Para os efectos do disposto no artigo 6.4º do Decreto 228/2002, do 20 de xuño, e para dar cobertura aos expedientes que acaden neste exercicio a fase de concesión, determínase:
1. A aplicación do estado de gastos dos orzamentos xerais da Comunidade Autónoma de Galicia para o ano 2007, onde figuran os créditos con cargo aos que serán atendidas as axudas do Decreto 228/2002, é a 17.02.451A.780.0.
2. O importe máximo destas axudas que se poderán outorgar dentro do exercicio orzamentario de 2007 será de 11.000.000 euros.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de febreiro de 2007.
Teresa Táboas Veleiro
Conselleira de Vivenda e Solo
RESOLUCIÓN do 6 de febreiro de 2007 pola que se dá publicidade ao acordo do Consello de Dirección do Instituto Galego de Promoción Económica de delegación de facultades no presidente e no director xeral para a resolución de recursos de reposición contra actos do Igape.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 15/02/2007

Por acordo do Consello de Dirección, do 30 de marzo de 2006, delegouse para cada caso no presidente e no director xeral as facultades necesarias para a resolución de expedientes en materia de axudas e subvencións, quedando en xeral reservada a competencia do presidente á resolución de expedientes cun importe proposto de subvención igual ou superior a 500.000 A.
Considerando que parece oportuno adaptar o procedemento de tramitación e resolución de recursos ás medidas de simplificación administrativa e axilidade na tramitación xa incorporadas ao instituto, non considerándose axeitado que as propostas de resolución teñan que esperar as convocatorias -normalmente mensuais- dos consellos de dirección para a súa resolución, logo de informe favorable da Asesoría Xurídica Xeral da Xunta de Galicia, o Consello de Dirección, na súa xuntanza do 1 de febreiro de 2007, acordou delegar as facultades de resolución de recursos de reposición no presidente e no director xeral segundo os casos.
Polo que antecede, e de conformidade coas facultades que teño conferidas
RESOLVO:
Único.-Publicar a seguinte delegación de facultades no presidente e no director xeral do Igape, acordada polo seu Consello de Dirección na súa xuntanza do 1 de febreiro de 2007:
-Delégase no presidente e no director xeral do Igape a resolución dos recursos de reposición contra os actos ditados por cada un deles, en virtude de delegación de competencias aprobada polo Consello de Dirección do Igape.
Esta delegación terá efectividade naqueles expedientes pendentes de resolver en reposición con data do 1 de febreiro de 2007.
Santiago de Compostela, 6 de febreiro de 2007.
José Antonio Delgado Arce
Director xeral do Instituto Galego
de Promoción Económica
REAL decreto 117/2007, do 26 de xaneiro, polo que se nomea presidente da Audiencia Provincial de Pontevedra a Manuel Almenar Belenguer.
CONSELLO XERAL DO PODER XUDICIAL — II. AUTORIDADES E PERSOAL — 15/02/2007

Por proposta do Pleno do Consello Xeral do Poder Xudicial, adoptada na súa reunión do 17 de xaneiro de 2007, e de conformidade co establecido nos arti
gos 127.2º e 337 da Lei orgánica 6/1985, do 1 de xullo, do poder xudidical.
Nomeo presidente da Audiencia Provincial de Pontevedra a Manuel Almenar Belenguer, en provisión da vacante producida por expiración do prazo legal polo cal fora nomeado con anterioridade para o mesmo cargo.
Dado en Madrid o vinte e seis de xaneiro de dous mil sete.
Juan Carlos R.
Juan Fernando López Aguilar
Ministro de Xustiza
RESOLUCIÓN do 25 de xaneiro de 2007, da Dirección Xeral de Calidade e Avaliación Ambiental, pola que se lles dá publicidade ás axudas concedidas ao abeiro da Orde do 8 de abril de 2005 destinadas a entidades locais de Galicia para o transporte de residuos a estacións de transferencia ou plantas de xestión.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 21/02/2007

De conformidade co disposto no artigo 18 da Lei 38/2003, xeral de subvencións, e no artigo 78.8º do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese pola presente á publicación do extracto das axudas outorgadas pola Consellería de Medio Ambiente ao abeiro da Orde de 8 de abril de 2005, destinadas a entidades locais de Galicia para o transporte de residuos sólidos urbanos a estacións de transferencia ou plantas de xestión máis próximas, cuxo importe é igual ou superior a 3.000 euros.
Deste xeito, cómpre sinalar, polo que atinxe ás axudas concedidas con cargo aos orzamentos xerais da Comunidade Autónoma de Galicia para o ano 2005, o seguinte:
a) Norma reguladora da convocatoria: Orde do 8 de abril de 2005, pola que se convoca e regula o réxime de concesión de axudas destinadas a entidades locais de Galicia para o transporte de residuos sólidos urbanos a estacións de transferencia ou plantas de xestión máis próximas (DOG nº 73, do 18 de abril de 2005).
b) Aplicación orzamentaria: 15.04.342A.760.0.
c) Crédito orzamentario: 425.000 euros.
d) Finalidade da axuda: contribuír a abaratar os custos de transporte que teñen que sufragar os concellos polo transporte dos seus residuos sólidos urbanos ata a estación de transferencia ou planta de selección correspondente cando esta dista máis de 25 quilómetros da casa do concello.
e) Destinatarios: concellos, mancomunidades e agrupacións de municipios legalmente constituídas na Comunidade Autónoma de Galicia que cumpren os requisitos fixados pola orde da convocatoria.
f) Entidades beneficiarias e importe das axudas:
Concello de Monfero: 3.889 euros.
Concello de Lobios: 4.884 euros.
Concello de Marín: 16.082 euros.
Concello de Outes: 3.697 euros.
Concello de Xermade: 3.167 euros.
Concello de Vilaboa: 3.160 euros.
Concello de Guitiriz: 7.392 euros.
Concello de Curtis: 5.481 euros.
Mancomunidade Voluntaria de Concellos da Comarca de Ourense: 8.007 euros.
Concello da Pastoriza 5. 211 euros.
Concello da Pontenova: 5.867 euros.
Concello de Covelo: 4.113 euros.
Santiago de Compostela, 25 de xaneiro de 2007.
Joaquín Lucas Buergo del Río
Director xeral de Calidade e Avaliación Ambiental
RESOLUCIÓN do 12 de febreiro de 2007, conxunta da División de Recursos Humanos e Desenvolvemento Profesional e da Escola Galega de Administración Sanitaria, pola que se inclúen novos destinatarios na actividade formativa número 10 da convocatoria para o ano 2007 dos cursos de formación continua para o persoal do Servizo Galego de Saúde e se amplía o prazo para a presentación de solicitudes.
SERVIZO GALEGO DE SAÚDE — III. OUTRAS DISPOSICIÓNS — 22/02/2007

Con data 3 de xaneiro de 2007 (DOG nº 9, do 12 de xaneiro), publicouse a resolución conxunta da División de Recursos Humanos e Desenvolvemento Profesional do Servizo Galego de Saúde e da Escola Galega de Administración Sanitaria, pola que se convocan cursos de formación continua para o personal do Servizo Galego de Saúde para o ano 2007.
Non obstante, na actividade nº 10 dos cursos inicialmente convocados, denominada Bases anatómico-fisiolóxicas do SNS, enfocadas á patoloxía neurolóxica, non se incluíron como destinatarios dela os diplomados/as en logopedia.
Como consecuencia do anterior, a División Recursos Humanos e Desenvolvemento Profesional do Servizo Galego de Saúde e a Escola Galega de Administración Sanitaria acordan o seguinte:
Primeiro.-Incluír os diplomados/as en logopedia como colectivo destinatario da actividade nº 10 do plan de formación continua para o personal do Servizo Galego de Saúde para o ano 2007.
Segundo.-Ampliar o prazo de presentación de solicitudes para participar nesta concreta actividade docente durante o prazo dun mes contado desde o día seguinte ao da publicación da presente resolución no Diario Oficial de Galicia. O prazo indicado anteriormente substitúe para esta actividade o establecido na base 3.II. letra a) da convocatoria.
Terceiro.-No resto dos aspectos que rexerán a selección que se vai efectuar neste curso de formación continua será plenamente aplicable o previsto nas súas bases reguladoras publicadas con data 3 de xaneiro de 2007 (DOG nº 9, do 12 de xaneiro).
Santiago de Compostela, 12 de febreiro de 2007.
Antonio José Fernández Paniagua  Mª Berta Rivera Castiñeira
Director xeral da División Directora da Escola
de Recursos Humanos Galega de Administración
y Desenvolvemento Profesional Sanitaria
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 31 de xaneiro de 2007 pola que se declara a alienabilidade dun predio rústico situado no p.k. 63,328 da estrada C-552, A Coruña-Fisterra, no concello de Vimianzo.
CONSELLERÍA DE ECONOMÍA E FACENDA — III. OUTRAS DISPOSICIÓNS — 22/02/2007

O Concello de Vimianzo, o 28 de xuño de 2006, solicitou a cesión en propiedade dun predio rústico situado no p.k. 63,328 da estrada C-552, A Coruña-Fisterra, coa finalidade de destinalo a área de descanso, incluíndo a realización de traballos de adecentamento dunha caseta de legoeiro en ruínas.
O ben atópase inscrito no Rexistro da Propiedade, polo que é procedente declarar a súa alienabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento.
En virtude do exposto,
DISPOÑO:
Artigo único.-Declárase a alienabilidade do ben inmoble que se describe a seguir:
Predio rústico sito no punto quilométrico 63,328 da estrada C-552, A Coruña-Fisterra, lugar de Reparada, no termo municipal de Vimianzo (A Coruña), que ten unha superficie aproximada de 365,80 m. Estrema: ao norte, coa estrada C-552 e María Lavandeira Maceiras; ao sur, con José Antonio Suárez Graíño; ao leste, con José Antonio Suárez Graíño e María Lavandeira Maceiras; e ao oeste, coa estrada C-552, A Coruña-Fisterra, valorado en 3.550,20 euros.
Inscrito no Rexistro da Propiedade de Corcubión no tomo 885, libro 171 de Vimianzo, folio 16, predio nº 20.910, inscrición 1ª.
Referencia catastral: 15093A503050190000MU.
Santiago de Compostela, 31 de xaneiro de 2007.
P.D. (Orde 18-9-2006)
Inmaculada Viña Carregal
Secretaria xeral e do Patrimonio
RESOLUCIÓN do 11 de xaneiro de 2007 pola que se ordena a publicación do acordo do Consello da Xunta de Galicia do 10 de xaneiro de 2007 polo que se aproba a relación de postos de traballo da Vicepresidencia da Igualdade e do Benestar.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 22/02/2007

A aprobación da relación de postos de traballo da Vicepresidencia da Igualdade e do Benestar xus
tifícase pola necesidade de adecuar esta aos cambios organizativos introducidos polo Decreto 211/2005, do 3 de agosto, polo que se estableceu a estrutura orgánica da Xunta de Galicia, e polo Decreto 232/2005, do 11 de agosto, polo que se fixa a estrutura orgánica dos departamentos da Xunta de Galicia, modificado polos decretos 332/2005, do 18 de agosto, e 454/2005, do 1 de setembro. O devandito
Decreto 454/2005, do 1 de setembro, establece no artigo 1 a estrutura orgánica básica da Vicepresidencia da Igualdade e do Benestar, o cal se devenvolveu posteriormente polo Decreto 517/2005, do 6 de outubro.
En consecuencia, por proposta da Vicepresidencia da Igualdade e do Benestar, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 10 de xaneiro 2007, adoptou o seguinte acordo:
Primeiro.-Aprobar a relación de postos de traballo da Vicepresidencia da Igualdade e do Benestar, nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do 10 de xaneiro de 2007, relativo á aprobación da relación de postos de traballo da Vicepresidencia da Igualdade e do Benestar, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 11 de xaneiro de 2007.
José Luis Méndez Romeu
Conselleiro de Presidencia, Administracións
Públicas e Xustiza
ORDE do 12 de febreiro de 2007 pola que se determina o importe máximo das axudas que se poderán outorgar no exercicio orzamentario de 2007 ao abeiro do Plan de Vivenda 2005-2008 regulado polo Real decreto 801/2005 e polo Decreto 18/2006.
CONSELLERÍA DE VIVENDA E SOLO — III. OUTRAS DISPOSICIÓNS — 23/02/2007

O Decreto 18/2006, do 26 de xaneiro, constitúe o marco normativo polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
O seu artigo 6 establece que as axudas se atenderán da forma que será establecida mediante ordes anuais da Consellería de Vivenda e Solo.
DISPOÑO:
Artigo único.-Para os efectos do disposto no artigo sexto do Decreto 18/2006, do 26 de xaneiro, e para
dar cobertura aos expedientes que acaden no presente exercicio a fase de concesión, determínanse as aplicacións do estado de gastos dos orzamentos xerais da Comunidade Autónoma de Galicia para o ano 2007, onde figuran os créditos con cargo aos que serán atendidas as axudas previstas no citado decreto:
1. Para a adquisición de vivenda protexida e usada e promoción para uso propio por parte de familias e institucións sen ánimo de lucro a aplicación é a 17.02.451B.780.1 por un importe máximo de 1.100.770 A.
2. Para as actuacións de urbanización protexida de solo e a promoción de vivendas protexidas de nova construción para alugar e de aloxamentos protexidos por empresas privadas corresponderá á aplicación 17.02.451B.770.0 por un importe máximo de 2.338.700 A.
3. Para rehabilitación de edificios e vivendas e reserva de recursos non territorializados por parte de familias e institucións sen ánimo de lucro corresponderá á aplicación 17.02.451A.780.1 por un importe máximo de 1.500.000 A.
4. Para a urbanización protexida de solo por organismos autónomos corresponderá á aplicación 17.02.451B.731.0 por un importe máximo de 2.000.000 A.
5. Para as actuacións de urbanización protexida de solo e a promoción de vivendas protexidas de nova construción para alugar e de aloxamentos protexidos por sociedades públicas locais corresponderá á aplicación 17.02.451B.760.2 por un importe máximo de 675.065 A.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de febreiro de 2007.
Teresa Táboas Veleiro
Conselleira de Vivenda e Solo
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 12 de febreiro de 2007 pola que se determina o importe máximo das axudas que se poderán outorgar no exercicio orzamentario de 2007 ao abeiro do Decreto 234/2003, do 3 de abril, sobre subvencións a fondo perdido para a rehabilitación de inmobles situados en conxuntos históricos galegos.
CONSELLERÍA DE VIVENDA E SOLO — III. OUTRAS DISPOSICIÓNS — 23/02/2007

O Decreto 234/2003, do 3 de abril, constitúe o marco normativo polo que se regula a concesión de subvencións para a rehabilitación de inmobles situados en conxuntos históricos galegos.
O seu artigo 4 dispón que estas axudas se atenderán da forma que será establecida mediante ordes anuais da Consellería de Política Territorial, Obras Públicas e Vivenda que cuantificarán as dispoñibilidades orzamentarias que se poidan consignar en cada exercicio económico.
A súa disposición derradeira primeira faculta o conselleiro de Política Territorial, Obras Públicas e Vivenda para ditar, no marco das súas competencias, as disposicións necesarias para o desenvolvemento e aplicación do referido decreto.
O Decreto 211/2005, do 3 de agosto, polo que se establece a nova estrutura orgánica da Xunta de Galicia, crea a Consellería de Vivenda e Solo, e o Decreto 232/2005, do 11 de agosto, na súa disposición adicional sétima establece que as referencias contidas na normativa reguladora do organismo autónomo Instituto Galego da Vivenda e Solo, en canto ao conselleiro e á Consellería de Política Territorial, Obras Públicas e Vivenda, deberán entenderse referidas á Consellería de Vivenda e Solo.
En uso da referida autorización,
DISPOÑO:
Artigo único.-Para os efectos do disposto no artigo 4 do Decreto 234/2003, do 3 de abril, e para dar cobertura a todos os expedientes que acaden no presente exercicio a fase de concesión, determínase:
1. As aplicacións do estado de gastos dos orzamentos xerais da Comunidade Autónoma de Galicia para o ano 2007, onde figuran os créditos con cargo aos que serán atendidas as axudas do Decreto 234/2003, son a 17.02.451A 780.2 e a 17.02.451A 770.0.
2. O importe máximo destas axudas que se poderán outorgar dentro do exercicio orzamentario de 2007 será de 1.500.000 A, con cargo á aplicación 17.02.451A 780.2, e de 150.000 A, con cargo á aplicación 17.02.451A 770.0.
Disposición derradeira
Única.- Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de febreiro de 2007.
Teresa Táboas Veleiro
Conselleira de Vivenda e Solo